Source: http://www.stavba-az.sk/viewtopic.php?f=19&p=2792
Timestamp: 2018-05-20 21:22:38+00:00
Document Index: 4412562

Matched Legal Cases: ['§ 55', '§ 57', '§ 55', '§ 55', '§ 55', '§55', '§ 139']

od .stm. » Uto 19. Jún 2012 13:24:31
Ohlásenie drobnej stavby - vysvetlenie a nadväznosti v zákonoch
Jednou z možností ako si povoliť stavbu je ohlásiť ju stavebnému úradu ako drobnú stavbu.
Na to, aby sme sa zorientovali v tom, aké stavby a akým postupom môžeme ohlásiť, prejdeme si pár definícii z vybraných zákonov a vyhlášok. Nižšie potom nájdete tlačivá, potrebné k ohláseniam drobnej stavby v okresných mestách SR.
Nižšie nájdete tiež :
- tlačivá pre ohlásenie drobnej stavby
- nové poplatky za ohlásenie drobnej stavby
Súvisiaca téma :
Drobná stavba - oplotenie pozemku (problém s lehotou)
Ako prvé by sme si asi mali povedať, kedy stavebný zákon dovoľuje stavbu „len“ ohlásiť :
§ 55 Zákona č.50/1976 Zb.
Postupnosť a priebeh ohlásenia nám potom zas upravuje :
§ 57 Zákona č.50/1976 Zb. - Ohlásenie stavebnému úradu
(1) Stavebník je povinný uskutočnenie stavieb, stavebných úprav a udržiavacích prác uvedených
v § 55 ods. 2 vopred písomne ohlásiť stavebnému úradu. K ohláseniu drobnej stavby pripojí
jednoduchý situačný výkres; ak ide o jednoduchú stavbu podľa § 55 ods. 2 písm. a), pripojí
podklady s náležitosťami žiadosti o stavebné povolenie a projektovú dokumentáciu. Stavebný úrad
môže určiť, že ohlásenú drobnú stavbu, stavebnú úpravu alebo udržiavacie práce možno
uskutočniť len na základe stavebného povolenia.
(2) Stavebník môže uskutočniť stavby, stavebné úpravy a udržiavacie práce ohlásené podľa
odseku 1 len na základe písomného oznámenia stavebného úradu, že proti ich uskutočneniu nemá
námietky. K písomnému oznámeniu stavebný úrad pripojí overený jednoduchý situačný výkres
a ak ide o jednoduchú stavbu podľa § 55 ods. 2 písm. a), k písomnému oznámeniu pripojí overenú
projektovú dokumentáciu. Stavebník môže začať uskutočňovať ohlásenú stavbu, stavebné úpravy
alebo udržiavacie práce do dvoch rokov odo dňa jeho doručenia stavebníkovi, pokiaľ stavebný úrad
neurčil inak.
(3) Za deň ohlásenia sa považuje deň, keď bolo ohlásenie podané stavebnému úradu alebo
odovzdané na poštovú prepravu.
(4) Ak sa majú stavebné úpravy alebo udržiavacie práce uskutočniť na stavbe, ktorá je
kultúrnou pamiatkou, priloží stavebník k ich ohláseniu stavebnému úradu stanovisko orgánu
pamiatkovej starostlivosti.
(5) Oznámenie stavebného úradu nenahrádza rozhodnutia, stanoviská, vyjadrenia, súhlasy alebo
iné opatrenia dotknutých orgánov požadované podľa osobitných predpisov 1n). Stavebný úrad na to v oznámení upozorní stavebníka vrátane povinnosti dodržať pri uskutočňovaní a užívaní stavby
príslušné slovenské technické normy.
Keď si všimneme bod a) v §55, máme tu možnosť, aby nám úrad v územnom rozhodnutí určil povolenie jednoduchej stavby ohlásením. Toto sa hodí, ak ku stavbe potrebujeme územne rozhodnutie a chceme si uľahčiť ďalší postup povoľovania.
Zadefinujme si preto aj pojem jednoduchej stavby :
§ 139b Zákona č.50/1976 Zb. - Pojmy stavebného poriadku
Ešte by sme si mali prejsť to, ako by vlastne ohlásenie drobnej stavby malo vyzerať a čo by malo podľa zákona obsahovať. Hovorí nám o tom vykonávacia výhláška k Stavebnému zákonu.
Ohlásenie drobných stavieb, stavebných úprav a udržiavacích prác:
(Zz. 453/2000 vyhl. MINZP SR, ktorou sa vykonávajú niektoré ustanovenia stavebného zákona)
c) ďalšími podkladmi určenými stavebným úradom, ktoré sú nevyhnutné
Nakoniec už len malá poznámočka. Ohlásenie drobnej stavby by sa malo podávať bez poplatkov stavebnému úradu. Preto ma zarazilo, že podľa tlačiva úradu v Prešove, pýtajú za ohlásenie drobnej stavby poplatok 16,50 € ! Myslím že proti tomuto by sa malo dať ohradiť a namietať, nakoľko to nie je v súlade so zákonom.
Tu nájdete jednotlivé tlačivá: Tlačivá pre ohlásenie drobnej stavby (okresné mestá + pár ďalších)
od .stm. » Str 24. Okt 2012 18:07:44
Zmena v správnych poplatkoch - aj ohlásenie drobnej stavby
Podľa novely zákona o správnych poplatkoch (z.286/2012 Z.z.), ktorá platí od novembra tohto roku (2012) sa poplatok za ohlásenie drobnej stavby zmenil na 10€. Je to položka 60a, písmeno C.
Zmena 01/2013: Od 1. januára 2013 boli poplatky znovu revidované:
od kick_off » Štv 16. Jún 2016 10:18:01
Pozdravujem, vie mi niekto odpovedať na otázku:
definícia na:
doklad, ktorým sa preukazuje vlastnícke alebo iné právo k pozemku?
je toto niekde zadefinované po prípade čo by to mal byť za doklad? stačí napr, informatívny výpis z katastra?
Registrovaný: Štv 16. Jún 2016 10:11:08
od zander » Ned 19. Jún 2016 22:34:42
Zdravím. Pre ohlásenie drobnej stavby sa vyžaduje snímka z mapy a výpis z listu vlastníctva z katastra. Nestačí vytlačené z netu, no môže to byť kópia dokumentov z katastra (nie starších ako 30 dní tuším).
Zoznam dokumentov sme myslím dávnejšie popisovali tu (ohlásenie altánku) : Altánok - Ohlásenie drobnej stavby - Povolenie
od wilino » Pia 12. Aug 2016 9:26:35
list vlastnictva je velmi dolezity pri takomto rieseni